-----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

2.1 ประวัติบริษัท

บริษัท เพรซิเดนท์ เบเกอรี่ จำกัด (มหาชน) เป็นบริษัทในกลุ่มผลิตภัณฑ์สายอาหารในเครือบริษัท
สหพัฒนพิบูล จำกัด (มหาชน) ที่ได้ก่อตั้งโดย ดร.เทียม โชควัฒนา
โดยกลุ่มผลิตภัณฑ์สายอาหารของเครือสหพัฒน์ที่ผลิตโดย บริษัทไทยเพรซิเดนท์ฟู้ด จำกัด (มหาชน)
เป็นอีกหนึ่งกลุ่มผลิตภัณฑ์ที่ได้รับความยอมรับและประสบความสำเร็จอย่างสูง อาทิ
บะหมี่กึ่งสำเร็จรูปมาม่าและบิสกิตบิสชิน ซึ่งทั้งสองผลิตภัณฑ์มีแป้งสาลีเป็นวัตถุดิบหลักในการผลิต
ทำให้มีแนวคิดที่จะขยายธุรกิจเข้าไปในสายขนมปังและเบเกอรี่ซึ่งใช้แป้งสาลีเป็นวัตถุดิบหลักเช่นกันในสมัยนั้นผู้ประกอบการเบเกอรี่ส่วนใหญ่เป็นรายเล็กและดำเนินธุรกิจแบบครอบครัว
ผลิตภัณฑ์ที่มีในตลาดก็ไม่มีคุณภาพมาตรฐานสม่ำเสมอ ขาดพัฒนาการทั้งในแง่ของตัวผลิตภัณฑ์
ระบบการจัดจำหน่ายและการจัดการที่ดี
ความเข้าใจของผู้บริโภคต่อผลิตภัณฑ์เบเกอรี่ที่มีคุณภาพมาตรฐานยังมีน้อย
ขนาดของตลาดและความนิยมในการบริโภคเบเกอรี่ยังมีไม่มากนัก

อย่างไรก็ดี ช่วงเวลานั้น
เป็นช่วงที่รัฐบาลได้ให้การสนับสนุนอุตสาหกรรมการผลิตเพื่อทดแทนการนำเข้า
โดยเฉพาะอย่างยิ่งอุตสาหกรรมที่มีพื้นฐานมาจากด้านการเกษตร
ประกอบกับวิถีการดำรงชีวิตของคนไทยได้เปลี่ยนแปลงไป
ประชากรจากชนบทเคลื่อนย้ายเข้าสู่สังคมเมืองมากขึ้น ครอบครัวมีขนาดเล็กลง
แม่บ้านทำงานนอกบ้านมากขึ้น ทำให้มีเวลาจัดเตรียมอาหารสำหรับสมาชิกในครอบครัวลดลง
รวมไปถึงการค้าระหว่างประเทศเริ่มมีบทบาททำให้มีชาวต่างชาติเคลื่อนย้ายเข้ามาในประเทศมากขึ้น
ด้วยปัจจัยต่างๆ เหล่านี้ล้วนสร้างโอกาสให้ผลิตภัณฑ์เบเกอรี่สามารถตอบสนองวิถีชีวิตคนไทยได้ดียิ่งๆ
ขึ้น

 การเปลี่ยนแปลงและพัฒนาการที่สำคัญ

ปี 2523-2524 ก่อตั้ง บริษัท เพรซิเดนท์ เบเกอรี่ จำกัด ด้วยทุนชำระแล้ว 10,000,000 บาท

ปี 2525 เพิ่มทุนชำระแล้วอีก 5,000,000 บาท เป็น 15,000,000 บาท
และเริ่มดำเนินการผลิตและจัดจำหน่ายผลิตภัณฑ์เบเกอรี่ ที่มีคุณภาพและมาตรฐานสากล
มีบรรจุภัณฑ์ที่สะอาด สวยงาม ใช้การตลาดและการจัดระบบการขายที่ทันสมัย
โดยนำเข้าเครื่องจักรจากต่างประเทศเพื่อผลิตสินค้า โดยมีกำลังการผลิตขนมปังชนิดแผ่นในขณะนั้นที่
800 แถว/ชั่วโมง ภายใต้เครื่องหมายการค้า “ฟาร์มเฮ้าส์”

ปี 2526 บริษัท ได้ซื้อเทคโนโลยีการผลิตและจ้างผู้เชี่ยวชาญจาก Yuasa Funashoku Company
Limited ซึ่งเป็นผู้ผลิตเบเกอรี่รายใหญ่ของประเทศญี่ปุ่น เพื่อพัฒนาคุณภาพและมาตรฐานสินค้า

ปี 2527 นายอภิชาติ ธรรมมโนมัย เข้ารับตำแหน่งกรรมการผู้อำนวยการ
ซึ่งนับเป็นจุดเริ่มต้นของการพัฒนาด้านการบริหารและการจัดการของบริษัท
โดยใช้กลยุทธ์ทางการตลาดที่มีประสิทธิภาพนำบริษัทเข้าสู่การพัฒนาที่ก้าวไกล

ปี 2528 เพิ่มทุนชำระแล้วอีก 5,000,000 บาท เป็น 20,000,000 บาท เพื่อขยายธุรกิจ
และเป็นปีที่บริษัท ได้รับเลือกจาก บริษัท แมคไทย จำกัด ให้เป็นผู้ Supply
ขนมปังแฮมเบอร์เกอร์ให้ร้านแมคโดนัลทุกสาขาแต่เพียงผู้เดียวในประเทศไทย และบริษัท
ยังได้ขยายการจำหน่ายให้แก่ร้านอาหาร และภัตตาคารต่างๆ ที่มากขึ้น

ปี 2529 บริษัท ได้เข้าสู่จุดคุ้มทุนเป็นปีแรกในการประกอบธุรกิจ

ปี 2530 เริ่มกระจายการจัดจำหน่ายเข้าสู่ต่างจังหวัด

ปี 2532-2533 เพิ่มทุนชำระแล้วเป็น 40,000,000 บาท และในปีถัดไปเพิ่มเป็น 50,000,000
บาท เพื่อรองรับการลงทุนสร้าง โรงงานและติดตั้งเครื่องจักรใหม่

ปี 2535 เปิดโรงงานผลิตใหม่ ซึ่งต่อมาได้เรียกว่า โรงงานอาคาร 1 เพื่อผลิตขนมปังชนิดแผ่น
โดยมีกำลังการผลิต ขนมปังชนิดแผ่นที่ 4,000 แถว/ชั่วโมง
ซึ่งโรงงานดังกล่าวเป็นโรงงานผลิตขนมปังที่ทันสมัย
ยกระดับมาตรฐานการผลิตทั้งในด้านคุณภาพสินค้า ระบบความปลอดภัยและสุขอนามัยที่ดีของการผลิต
ตลอดจนความสดใหม่ของผลิตภัณฑ์
อีกทั้งยังเป็นกำลังผลิตที่สูงสุดของภูมิภาคเอเซียตะวันออกเฉียงใต้ในขณะนั้น นอกจากนี้ ในอาคาร 1
ยังมีการลงทุนเครื่องจักรเพื่อผลิตขนมปังแฮมเบอร์เกอร์และฮอทดอก โดยมีกำลังการผลิต 20,000
ชิ้น/ชั่วโมง
เพื่อรองรับการเติบโตของธุรกิจฟาสต์ฟู้ดที่เริ่มเข้ามามีบทบาทอย่างมากในตลาดในประเทศ

กราฟแสดงรายได้รวมของบริษัท ปี 2525-2535

 ล้านบาท

[]

ปี 2537 บริษัท ได้เพิ่มทุนชำระแล้วอีก 50,000,000 บาท เป็น 100,000,000 บาท
เพื่อรองรับการขยายตัวทางธุรกิจซึ่งเติบโตอย่างรวดเร็ว

ปี 2539 บริษัท เพิ่มทุนชำระแล้วอีก 50,000,000 บาท เป็น 150,000,000 บาท
ลงทุนสร้างโรงงานอาคาร 2 และติดตั้งเครื่องจักรผลิตขนมปังสอดไส้เครื่องใหม่

ปี 2540 เปิดโรงงานอาคาร 2 เพื่อผลิตขนมปังสอดไส้ โดยมีกำลังการผลิตที่ 14,000 ชิ้น/
ชั่วโมง และยังใช้เป็น โรงงานผลิตเบเกอรี่ชนิดอื่นๆอีกมากมาย เช่น เค้ก คุ้กกี้และพาย เป็นต้น
นับเป็นการสร้างความหลากหลายในด้านผลิตภัณฑ์
เพื่อตอบสนองความต้องการของผู้บริโภคอย่างไม่หยุดนิ่ง

ปี 2542 บริษัท เพิ่มทุนชำระแล้วอีก 75,000,000 บาท ทำให้บริษัทมีทุนชำระแล้ว ณ ขณะนั้นที่
225,000,000 บาท เพื่อลงทุนสำหรับโรงงานอาคาร 3 ซึ่งมีพื้นที่ใช้สอย 10,000 ตารางเมตร
และมีแผนที่จะติดตั้งสายการผลิตทั้งสิ้น 3 สายการผลิต คือสายการผลิตขนมปังชนิดแผ่น 2
สายการผลิต และสายการผลิตแฮมเบอร์เกอร์บัน 1 สายการผลิต
โดยแบ่งระยะการลงทุนซื้อเครื่องจักร ดังกล่าว เป็น 3 ระยะดังนี้ ระยะที่ 1
สายการผลิตขนมปังชนิดแผ่น ระยะที่ 2 สายการผลิตแฮมเบอร์เกอร์บัน และ ระยะที่ 3
สายการผลิตขนมปังชนิดแผ่น นอกจากนั้นบริษัทได้ย้ายสำนักงานใหญ่มายังที่ปัจจุบัน ณ
อาคารอิตัลไทยทาวเวอร์ เพื่อรองรับการที่บริษัท
มีความก้าวหน้าและธุรกิจมีการขยายตัวอย่างรวดเร็ว

ปี 2543 เปิดโรงงานอาคาร 3 เพื่อผลิตขนมปังชนิดแผ่น (ระยะที่ 1)
ด้วยเครื่องจักรที่เป็นสายการผลิตใหม่ในระบบอัตโนมัติ (Fully
Automatic)โดยมีกำลังการผลิตเพิ่มขึ้นอีก 4,000-4,300 แถว/ชั่วโมง
นับเป็นเครื่องจักรที่มีความทันสมัยในด้านเทคโนโลยีการผลิตที่สุดในภูมิภาคเอเซียตะวันออกเฉียงใต้
ส่งผลให้ขนมปังชนิดแผ่นของบริษัท มีการพัฒนาคุณภาพขึ้นไปอีกระดับหนึ่ง

ปี 2544 ได้รับใบรับรอง “หลักปฏิบัติที่ดีในการผลิต” หรือ GMP (Good Manufacturing
Practice) จากกระทรวงสาธารณสุข
ซึ่งเป็นใบรับรองที่จำเป็นต้องมีสำหรับอุตสาหกรรมอาหารในประเทศ

ปี 2545 ได้รับใบรับรอง “การวิเคราะห์อันตรายและจุดวิกฤตที่ต้องควบคุม” หรือ HACCP
(Hazard Analysis and Critical Control Point)
จากสำนักงานคณะกรรมการอาหารและยา กระทรวงสาธารณสุข
ซึ่งถือเป็นใบรับรองมาตรฐานที่ถือว่ามีความสำคัญมากในอุตสาหกรรมอาหาร

  ได้มีการลงทุนด้านระบบสารสนเทศ (IT) โดยติดตั้ง Software Oracle Finance และ
  Serverใหม่ เพื่อรองรับการผลิตในอนาคต
  และบริษัทได้เพิ่มเครื่องจักรผลิตขนมปังแฮมเบอร์เกอร์ (ระยะที่ 2) ซึ่งมีกำลังการผลิตถึง
  36,000 ชิ้น/ชั่วโมง
  ซึ่งถือเป็นเครื่องจักรผลิตขนมปังแฮมเบอร์เกอร์ที่ทันสมัยและมีกำลังการผลิตสูงสุดในภูมิภาคเอเชียตะวันออกเฉียงใต้

  และในปี 2545 บริษัทได้เข้าจดทะเบียนในตลาดหลักทรัพย์แห่งประเทศไทย
  โดยบริษัทได้จดทะเบียนแปรสภาพเป็นบริษัทมหาชน เมื่อวันที่ 19 กรกฎาคม 2545
  และสำนักงานคณะกรรมการกำกับหลักทรัพย์และตลาดหลักทรัพย์
  ได้อนุญาตให้บริษัทเสนอขายหุ้นต่อประชาขนเมื่อวันที่ 20 กันยายน 2545 ทั้งนี้
  บริษัทได้ดำเนินการเสนอขายหุ้นต่อประชาชนทั่วไป ในวันที่ 16-19 ธันวาคม 2545
  ส่งผลให้ทุนชำระแล้วของบริษัทเพิ่มขึ้นเป็น 300,000,000 บาท
  โดยคณะกรรมการตลาดหลักทรัพย์ฯ ได้สั่งรับหุ้นสามัญของบริษัทเป็นหลักทรัพย์จดทะเบียน
  และหุ้นสามัญของบริษัทได้เริ่มเข้าซื้อขายในตลาดหลักทรัพย์เป็นวันแรก ในวันที่ 25 ธันวาคม
  2545

ปี 2546 ต้นปี 2546 บริษัท ได้ติดตั้งสายการผลิตเค้กใหม่ เพื่อยกระดับมาตรฐานคุณภาพสินค้า
เพิ่มกำลังการผลิต สร้างความหลากหลายของผลิตภัณฑ์ และ
เพื่อตอบสนองความต้องการของผู้บริโภค

  กลางปี 2546 บริษัทได้ติดตั้งสายการผลิตแฮมเบอร์เกอร์บัน และ ฮอทดอก ที่เป็น Fully
  Automatic Line มีกำลังการผลิต 36,000 ชิ้นต่อชั่วโมง และ
  สามารถเดินเครื่องจักรได้สมบูรณ์
  ซึ่งเป็นเครื่องจักรที่มีกำลังการผลิตสูงสุดในแถบเอเซียตะวันออกเฉียงใต้
  และเป็นเครื่องจักรที่มีเทคโนโลยีทันสมัย โดยใช้ระบบคอมพิวเตอร์ในการควบคุมการผลิต
  ทำให้คุณภาพสินค้าทุกชิ้นมีมาตรฐานสม่ำเสมอ เป็นที่พึงพอใจแก่ลูกค้า ซึ่งลูกค้าในกลุ่มนี้ ได้แก่
  กลุ่มฟาสต์ฟู้ด และ คอนวีเนียนสโตร์ อาทิ แมคโดนัลด์ เคเอฟซี เซเว่นอีเลฟเว่น เป็นต้น และ
  สืบเนื่องจากบริษัท มีการลงทุนเครื่องจักรแฮมเบอร์เกอร์บัน
  ทำให้บริษัทสามารถขยายฐานลูกค้าในกลุ่มฟาสต์ฟู้ดรายใหม่ ได้แก่ เบอร์เกอร์คิงส์ และ
  นอกจากนี้ยังสามารถเพิ่มความหลากหลายของสินค้าในหมวดนี้อีกด้วย

  และ บริษัทได้ลงทุนในเครื่องจักรใหม่ เพื่อผลิตโดรายากิ มีกำลังการผลิตเพิ่มขึ้นจาก 390
  ชิ้นต่อชั่วโมงเป็น 800 ชิ้นต่อชั่วโมง โดรายากิเป็นขนมที่มีต้นกำเนิดมาจากประเทศญี่ปุ่น
  ที่มีความนิยม และ แพร่หลาย โดยบริษัทได้นำเสนอโดรายากิในรูปแบบ Confectionery
  สไตล์ญี่ปุ่น ในบรรจุภัณฑ์ที่สวยงาม โดดเด่น น่าสนใจ และ มีหลากหลายรสชาติ เช่น ถั่วแดง
  คัสตาร์ดครีม และ ไส้ช็อกโกแลต เป็นต้น

  นอกจากนี้ บริษัทยังได้ลงทุนในโครงการผลิตสินค้าแช่แข็ง (Frozen Dough) ซึ่งเป็นผลิตภัณฑ์
  ใหม่ ที่มีลักษณะเป็นขนมปังกึ่งสำเร็จรูปแช่แข็ง ซึ่งจะต้องนำไป Bake off ณ. จุดจำหน่าย
  เพื่อให้ ผู้บริโภคได้รับสินค้าที่มีความสดใหม่ และ หอมกรุ่น ณ.จุดขาย โดยบริษัทได้กระจายสินค้า
  Frozen Dough นี้ ไปยังหน้าร้าน Deliya by Farmhouse และ ยังจำหน่ายให้กับลูกค้าอื่น
  เช่น Subway เป็นต้น

  สำหรับงานด้านการพัฒนาระบบมาตรฐานต่าง ๆ ของบริษัทนั้น ในปี 2546
  บริษัทได้ยื่นเรื่องเพื่อขอการรับรองระบบ ISO/IEC 17025 ต่อกระทรวงสาธารสุข
  ซึ่งเป็นการติดตั้งระบบมาตรฐานห้องปฏิบัติการทดสอบ และ
  การสอบเทียบที่สากลยอมรับในอุตสาหกรรมอาหาร ถือเป็นเทคโนโลยีชั้นสูง ทั้งนี้
  เพื่อยกระดับมาตรฐานห้องปฏิบัติการ และ เพิ่มความเชื่อมั่นในผลการทดสอบ ทั้งทางด้านเคมี
  และ จุลชีววิทยา

ปี 2547 ด้านการผลิต

  บริษัท ได้ติดตั้งเครื่องจักรในการผลิตขนมปัง Mini Bun (ขนมปังสอดไส้ชนิดเล็ก)
  ซึ่งมีหลากหลายรสชาติให้เลือก เพื่อเพิ่มความหลากหลายของผลิตภัณฑ์
  ตอบสนองความต้องการของผู้บริโภค และในระหว่างปีมีการลงทุนเครื่องจักรเพิ่ม
  เพื่อพัฒนาปรับปรุงเครื่องจักรในสายการผลิตเดิม ให้มีระดับมาตรฐานที่ดีขึ้น นอกจากนี้บริษัท
  ได้ตัดสินใจสั่งซื้อเครื่องจักรใหม่ในการผลิตขนมปังชนิดแผ่น (ระยะที่ 3) ซึ่งเป็นระบบอัตโนมัติ
  (Fully Automatic) ติดตั้ง ณ.โรงงานอาคาร 3 ซึ่งมีกำหนดการนำเข้า และ
  ติดตั้งเครื่องจักรในต้นปี 2548 และ บริษัท
  มีการลงทุนเพิ่มในโครงการผลิตสินค้าแช่แข็ง(Frozen Dough)
  ที่มีลักษณะเป็นขนมปังกึ่งสำเร็จรูปแช่แข็งที่จะนำไป Bake off ณ. จุดขาย
  โดยกระจายสินค้าไปยังร้านเดลิย่า ที่มีจำนวนกว่า 20 สาขาในเขตกรุงเทพฯ
  และจำหน่ายให้กับกลุ่มผู้ใช้ตรง รวมถึงแผนการส่งออก

ด้านระบบคุณภาพ

  นอกจากบริษัท ได้รับการรับรองมาตรฐาน GMP (Good Manufacturing Practice) และ
  HACCP (Hazard Analysis and Critical Control Point)
  จากกระทรวงสาธารณสุขแล้ว บริษัท
  ยังได้รับอนุญาตให้ขึ้นทะเบียนเป็นห้องปฏิบัติการวิเคราะห์เอกชน
  มีการพัฒนาด้านผลวิเคราะห์ของห้องปฏิบัติการโดยบริษัท
  ซึ่งถือว่าเป็นการเพิ่มความเชื่อมั่นในผลการทดสอบทางเคมี และ จุลชีววิทยา

  ด้านเทคโนโลยีสารสนเทศ

  บริษัท ตระหนักถึงความสำคัญของระบบเทคโนโลยีสารสนเทศ ซึ่งนอกจากจะนำเครื่อง
  Computer Hand Held มาใช้กับหน่วยขาย เพื่อความรวดเร็วในการประมวลผลแล้ว บริษัท
  ยังได้พัฒนา Software ระบบขายสินค้าเค้ก ระบบการบริหารงานบุคคล และ กำลังศึกษาพัฒนา
  Software ระบบงานขาย และ กระจายสินค้าทั้งระบบ รวมถึงระบบการจัดส่ง ขนส่งสินค้า
  นอกจากนี้ยังได้มีการลงทุน Backup Site Project เพื่อความปลอดภัยของข้อมูล และ
  ประสิทธิภาพของการใช้งาน ซึ่งคาดว่าโครงการจะแล้วเสร็จประมาณกลางปี 2548

  ด้านการบริหารจัดการ

  บริษัท ได้นำระบบ KPIs (Key Performance Indicators)
  มาใช้เป็นเครื่องมือวัดประสิทธิภาพ และ คุณภาพงานของพนักงานทุกคน
  ซึ่งระบบนี้สามารถช่วยในการบริหารจัดการองค์กรให้มีประสิทธิภาพดียิ่งขึ้น

  กราฟแสดงรายได้รวมของบริษัท ปี 2536-2547

  ล้านบาท

[]

2.  ภาพรวมการประกอบธุรกิจ

บริษัทประกอบธุรกิจหลักในการผลิตและจำหน่ายขนมปังและเบเกอรี่อื่นๆ โดยมีสายธุรกิจแบ่งได้ดังนี้

1. ธุรกิจเบเกอรี่ค้าส่ง (Wholesale) มีสัดส่วนการขายเป็น 85.30%
ของยอดรายได้รวมของบริษัท

2. ธุรกิจเบเกอรี่ค้าปลีก (Retail) มีสัดส่วนการขายเป็น 4.89% ของยอดรายได้รวมของบริษัท

3. ธุรกิจฟาสต์ฟู้ด และ ร้านอาหาร / ภัตตาคาร (Fast food & Catering)
มีสัดส่วนการขายเป็น 9.61%

ของยอดรายได้รวมของบริษัท

3.  โครงสร้างรายได้

  โครงสร้างรายได้ของบริษัทในช่วงปี 2545 - 2547 มีรายละเอียดดังนี้[]

2.4 เป้าหมายการดำเนินธุรกิจ

บริษัท มีความตั้งใจในการรักษาความเป็นผู้นำในการผลิตและจำหน่ายขนมปัง และเบเกอรี่อื่นๆ
ในลักษณะค้าส่งที่ได้มาตรฐานและมีคุณภาพสม่ำเสมอ รวมทั้งมีความมุ่งมั่นที่จะพัฒนาสินค้าใหม่เพิ่มเติม
เพื่อให้ผู้บริโภคมีทางเลือกมากขึ้น เป็นการขยายตลาดไปยังกลุ่มผู้บริโภคใหม่ๆ
รวมทั้งพัฒนาสินค้าเดิมให้มีมูลค่าเพิ่มให้สามารถตอบสนองความต้องการและพฤติกรรมของผู้บริโภคที่เปลี่ยนแปลงตลอดเวลา

นอกจากนี้บริษัท ยังมีเป้าหมายที่จะเร่งรุกการทำธุรกิจขนมปังและเบเกอรี่แบบค้าปลีกอย่างต่อเนื่อง
รวมถึง การขยายตัวสู่ธุรกิจอาหารที่เกี่ยวข้องอีกในอนาคต